
R E F E R A T   DE   A P R O B A R E
pentru modificarea Hotărârii Consiliului Local nr. 109/2021 privind aprobarea participării Municipiului Brad la Programul Termoficare 2019 - 2027 și a 
graficului de eșalonare anuală a plăților pentru obiectivul de investiții „CONSTRUIRE CENTRALĂ TERMICĂ ȘI CONDUCTĂ DE RACORD
 AGENT PRIMAR LA SISTEMUL DE DISTRIBUȚIE ÎN MUNICIPIUL
 BRAD, JUDEȚUL HUNEDOARA”, astfel cum a fost modificată
 prin Hotărârile Consiliului Local nr. 124/2021 și nr. 205/2021



Prin Hotărârea Consiliului Local nr. 109/2021 s-a aprobat participarea Municipiului Brad la Programul Termoficare 2019 - 2027 și Graficul de eșalonare anuală a plăților pentru obiectivul de investiții „CONSTRUIRE CENTRALĂ TERMICĂ ȘI CONDUCTĂ DE RACORD AGENT PRIMAR LA SISTEMUL DE DISTRIBUȚIE ÎN  MUNICIPIUL BRAD, JUDEŢUL HUNEDOARA”.
[bookmark: _Hlk82431386][bookmark: _Hlk135203229]În urma verificărilor realizate asupra documentelor care dovedesc îndeplinirea de către beneficiar și proiect a condițiilor de eligibilitate pentru obținerea cofinanțării de la bugetul de stat, prin Programul “Termoficare 2019 - 2027” şi a recomandărilor  reprezentanților compartimentului de specialitate din cadrul Direcției pentru Servicii Comunitare de Utilitate Publică și Parcuri Industriale din cadrul Ministerului Dezvoltării, Lucrărilor Publice și Administrației, s-a solicitat modificarea art. 2 din  Hotărârea Consiliului Local nr. 109/2021 de aprobare a graficului de eșalonare anuală a plăților, modificată prin Hotărârea Consiliului Local nr. 124/2021.
  Având în vedere creșterea considerabilă a prețurilor la materialele de construcții din ultima perioadă din cauza Pandemiei Covid-19 care a accelerat și a agravat o situație deja existentă din domeniul construcțiilor prin reducerea în mod forțat a capacității de producție, diminuarea stocurilor la materialele de construcții, dar și prin afectarea și scumpirea transporturilor de mărfuri, s-a impus actualizarea Devizului general, ceea ce a determinat refacerea graficului de eșalonare anuală a plăților și aprobarea acestuia prin Hotărârea Consiliului Local nr. 205/2021.
  În perioada obținerii avizelor și acordurilor solicitate prin certificatul de urbanism a continuat creșterea neprevizionată a prețului materialelor de construcție, a utilajelor și echipamentelor componente ale viitoarei centrale termice, a conductelor preizolate din oțel cu manta metalică tip SPIRO, cât și a celor cu manta PEID de transport agent termic primar, conducte care vor asigura racordul la sistemul de distribuție, precum și a combustibilului și a manoperei în sectorul construcțiilor. 
 Din această cauză, a fost necesară elaborarea Studiului de fezabilitate - Revizia 3 cu indicatorii tehnico-economici actualizați  și, implicit, refacerea graficului de eșalonare anuală a plăților  pentru acest obiectiv de investiții.
 În urma actualizării, valoarea totală a Devizului general rămasă de executat este de 66.249.403,79 lei (cu TVA), din care 9.937.410,57 lei de la bugetul local al Municipiului Brad și 56.311.993,22 lei de la bugetul de stat.
	În contextul celor de mai sus am inițiat prezentul proiect de hotărâre prin care am propus modificarea  art. 2 din  Hotărârea Consiliului Local nr. 109/2021 privind aprobarea participării Municipiului Brad la Programul Termoficare 2019 - 2027 și a graficului de eșalonare anuală a plăților  pentru obiectivul de investiții „CONSTRUIRE CENTRALĂ TERMICĂ ȘI CONDUCTĂ DE RACORD AGENT PRIMAR LA SISTEMUL DE DISTRIBUȚIE ÎN MUNICIPIUL BRAD, JUDEŢUL HUNEDOARA”, astfel cum a fost modificată prin Hotărârile Consiliului Local nr. 124/2021 și respectiv nr. 205/2021 și îl supun spre dezbatere și aprobare plenului Consiliului Local al Municipiului Brad spre în forma prezentată. 
 Invoc în susţinerea propunerii mele prevederile art. 44 alin. 1 din Legea nr. 273/2006 privind finanţele publice locale, cu modificările și completările ulterioare, ale O.U.G. nr. 53/2019 privind aprobarea Programului multianual de finanţare a investiţiilor pentru modernizarea, reabilitarea, retehnologizarea şi extinderea sau înfiinţarea sistemelor de alimentare centralizată cu energie termică a localităţilor şi pentru modificarea şi completarea Legii serviciilor comunitare de utilităţi publice nr. 51/2006, cu modificările și completările ulterioare, ale art. 129  alin. 2 lit. b,  alin. 4 lit. e din O.U.G. nr. 57/2019 privind Codul administrativ, cu modificările şi completările ulterioare precum și ale art. 11 alin. 4 din Legea nr. 554/2004 a contenciosului administrativ, actualizată.

